Kungiyar Haɗin Kan Dimokuradiyya ta Kasa (Nijeriya)

Kungiyar Haɗin Kan Dimokuradiyya ta Kasa wadda gamayyar masu rajin kare dimokaradiyya a Najeriya ne suka kafa ƙungiyar da ake takaita sunan ta da; NADECO, a ranar 15 ga watan Mayun shekara ta1994, waɗanda suka yi kira ga gwamnatin mulkin soja ta Sani Abacha da ta sauka daga mulki domin marawa wanda ya lashe zaɓen 12 ga watan Yunin 1993 MKO Abiola baya. Mambobin ƙungiyar galibi sun fito ne daga kudu maso yammacin ƙasar. Nan da nan suka zama alamar adawa da mulkin soja.

A ranar 11 ga watan Yunin 1994, ta hanyar amfani da ginin da NADECO ta gina, Abiola ya ayyana kansa a matsayin shugaban ƙasa kuma sai ya ɓuya. Fitowar sa keda wuya sai aka kama shi a ranar 23 ga watan Yuni.

Harin bam
A ranar 17 ga watan Nuwamba, 1994, ranar cika shekara ta farko da juyin mulkin Abacha, wani bam ya tashi a filin jirgin saman Legas. A martanin da shugabannin NADECO suka yi, sun yi gargadin "zai zama bala'i, ba wai ga Najeriya kaɗai ba, har ma ga duniya baki ɗaya, idan ƴan Najeriya suka yanke shawarar cewa tashin hankali ne kadai zai sa hankalin ƙasashen duniya ya karkato akan su." 

An kama Wale Osun, muƙaddashin sakatare janar na ƙungiyar a ranar 19 ga watan Mayu 1995. Bayan fashewar bam a cikin wannan watan a Ilorin, babban birnin jihar Kwara, ƴan sanda sun kama tare da yi wa Cif Cornelius Adebayo da sauran mambobin NADECO tambayoyi.

Zargi
A cikin watan Yulin 1997, gwamnati ta zargi ƙungiyar National Democratic Coalition da alhakin kai jerin hare-haren bama-bamai a wuraren da sojoji suka kai hari, kuma ta bayyana a bainar jama'a cewa suna zargin jami'an diflomasiyyar Amurka da sanin tashin bama-baman tun da fari. Sufeto-janar na ƴan sanda, Ibrahim Coomassie, ya ce yana so ya yi wa jakadan Amurka da ma'aikatan ofishin jakadancin Amurka tambayoyi. 

Ƙara
A watan Agustan shekarar 1999, gamayyar ƙungiyoyin sun shigar da ƙara kan neman diyyar dala miliyan 20, saboda cin zarafin da akai musu a ƙarƙashin gwamnatin Abacha.

Manazarta

category:Jam'iyyun siyasa